b'\n_START_ARTICLE_\nDalmatinec\n_START_SECTION_\nOsebnost\n_START_PARAGRAPH_\nDalmatinec je vesel in igriv pes, zvest svoji dru\xc5\xbeini in potrebuje dru\xc5\xbebo. Je poln energije, potrebuje veliko gibanja, priporo\xc4\x8dljivo pa je vsaj 3 kilometre na dan. Po zna\xc4\x8daju je bister, prijazen, vdan, inteligenten in je dober spremljevalec. Dobro se razume z drugimi \xc5\xbeivalmi, \xc5\xa1e posebej s konji zelo dobro pa se razume tudi z otroki. Je srednje velik pes, telo ima mi\xc5\xa1i\xc4\x8dasto in mo\xc4\x8dno, pri teku pa je hiter in vztrajen. Rep je mo\xc4\x8dan in proti koncu vedno o\xc5\xbeji ter rahlo ukrivljen navzgor. Dlaka je kratka, gosta in svetle\xc4\x8da, \xc4\x8drne pike pa se praviloma ne prekrivajo oz. stikajo. V vi\xc5\xa1ino zraste okoli 50-60 cm in tehtajo med 25 in 30 kilogramov. Imajo globok glas. Velika mo\xc5\xbenost je, da se skotijo gluhi, zato je potrebno biti pri nakupu \xc5\xa1e posebej pozoren. Priporo\xc4\x8dljivo je preveriti zdravstveno stanje v rodovniku. Nagnjeni so tudi k te\xc5\xbeavam z ledvi\xc4\x8dnimi kamni ali s ko\xc5\xbeo. Potrebna je tudi za\xc5\xa1\xc4\x8dita pred zajedavci predvsem klopi in bolhami. \xc4\x8cisto\xc4\x8da in minimalna potreba po negi sta zelo cenjeni lastnosti te pasme, potrebuje pa tudi ob\xc4\x8dasno krta\xc4\x8denje. Kopamo jih le kadar je to nujno potrebno. Skrbni moramo biti pri kraj\xc5\xa1anju krempljev in \xc4\x8disto\xc4\x8di u\xc5\xa1es. Niso primerni za bivanje v hi\xc5\xa1i, razen \xc4\x8de jih vsaj enkrat dnevno peljemo na dalj\xc5\xa1i sprehod. Slabo tudi prena\xc5\xa1ajo ekstremne vremenske razmere, predvsem zimo, zato je bolj\xc5\xa1e da v primeru mo\xc4\x8dne zime vseeno prespi v hi\xc5\xa1i. Zanimivo je, da se psi skotijo popolnoma beli s \xc4\x8dasom pa se jih za\xc4\x8dno pojavljati \xc4\x8drne pike. Njihova povpre\xc4\x8dna \xc5\xbeivljenjska doba je 12 let, nekateri pa lahko \xc5\xbeivijo tudi do 16 let.\n_START_SECTION_\nPogoste bolezni\n_START_PARAGRAPH_\nGluhost_NEWLINE_Ledi\xc4\x8dni kamni_NEWLINE_Te\xc5\xbeave s ko\xc5\xbeo\n_START_SECTION_\n\xc5\xbdivljenjski prostor\n_START_PARAGRAPH_\nVelik vrt_NEWLINE_Pozimi hi\xc5\xa1a\n_START_SECTION_\nTelesna zna\xc4\x8dilnost\n_START_PARAGRAPH_\nSamci:_NEWLINE_vi\xc5\xa1ina 53 - 66 cm_NEWLINE_te\xc5\xbea 15 - 32 kg_NEWLINE_Samice:_NEWLINE_vi\xc5\xa1ina 46 - 64 cm_NEWLINE_te\xc5\xbea 16 - 24 kg'